**MINISTERUL FINANȚELOR**

**AGENȚIA NAȚIONALĂ DE ADMINISTRARE FISCALĂ**

**ORDIN NR.**

**pentru aprobarea Procedurii privind organizarea și înscrierea în Registrul RO e-Factura opțional, precum și a modelului, conținutului și instrucțiunilor de completare ale formularului (081) ”Cerere privind înregistrarea în Registrul RO e-Factura opțional/ renunțarea la cererea privind înregistrarea în Registrul RO e-Factura opțional”**

 În temeiul prevederilor art. 11 alin. (3) din Hotărârea Guvernului nr. 520/2013 privind organizarea și funcționarea Agenției Naționale de Administrare Fiscală, cu modificările și completările ulterioare și ale art.108 din Ordonanța de urgență a Guvernului nr. 120/2021 privind administrarea, funcționarea și implementarea sistemului național privind factura electronică RO e-Factura și factura electronică în România, precum și pentru completarea Ordonanței Guvernului nr. 78/2000 privind omologarea, eliberarea cărții de identitate a vehiculului și certificarea autenticității vehiculelor rutiere în vederea introducerii pe piață, punerii la dispoziție pe piață, înmatriculării sau înregistrării în România, precum și supravegherea pieței pentru acestea, aprobată cu modificări și completări prin Legea nr.139/2022, cu modificările și completările ulterioare,

Având în vedere dispozițiile art.10 alin.(2) și (3), art.105 alin.(3) și (4), art.106 alin.(2) și (3), 107 alin.(2) și (3) și art.13 din Ordonanța de urgență a Guvernului nr. 120/2021 privind administrarea, funcționarea și implementarea sistemului național privind factura electronică RO e-Factura și factura electronică în România, precum și pentru completarea Ordonanței Guvernului nr. 78/2000 privind omologarea, eliberarea cărții de identitate a vehiculului și certificarea autenticității vehiculelor rutiere în vederea introducerii pe piață, punerii la dispoziție pe piață, înmatriculării sau înregistrării în România, precum și supravegherea pieței pentru acestea, aprobată cu modificări și completări prin Legea nr.139/2022, cu modificările și completările ulterioare, precum și avizul conform al Ministerului Finanţelor comunicat prin adresa nr. .................. din .....................,

**președintele Agenției Naționale de Administrare Fiscală** emite următorul

**ORDIN**

 **Art. 1** - Se aprobă *Procedura privind organizarea și înscrierea în Registrul RO e-Factura**opțional*, prevăzută în anexa nr.1.

**Art. 2** - Se aprobă modelul și conţinutul formularului (081) ”*Cerere privind înregistrarea în Registrul RO e-Factura opțional/ renunțarea la cererea privind înregistrarea în Registrul RO e-Factura opțional*”, prevăzut în anexa nr.2.

**Art. 3 -** Formularul prevăzut la art.2 se completează şi se transmite conform instrucţiunilor de completare prevăzute în anexa nr.3.

**Art. 4** - Caracteristicile de editare, modul de difuzare, de utilizare şi de păstrare a formularului menţionat la art. 2 sunt prevăzute în anexa nr.4.

**Art. 5 -** Anexele nr. 1 - 4 fac parte integrantă din prezentul ordin.

 **Art. 6** - Operatorii economici nerezidenți înscriși în Registrul RO e-Factura se preiau automat în *Registrul RO e-Factura opțional,* organizat potrivit procedurii prevăzute în anexa nr.1 la prezentul ordin.

 **Art. 7 -** Direcţia generală proceduri pentru administrarea veniturilor, Direcţia generală de administrare a marilor contribuabili, precum şi direcţiile generale regionale ale finanţelor publice şi unităţile fiscale subordonate acestora vor lua măsuri pentru ducerea la îndeplinire a prevederilor prezentului ordin.

**Art. 8 -** Prezentul ordin se publică în Monitorul Oficial al României, Partea I.

 Emis la București, în data de

**PREȘEDINTE,**

**NICOLETA-MIOARA CÎRCIUMARU**